Accesul în Palatul Copiilor Buzău și în structurile acestuia

Având în vedere că instituția noastră este o instituție de învățământ, în subordinea Ministerului Educației și Inspectoratului Școlar Județean Buzău, aplicăm toate documentele legislative, metodologice și procedurale în vigoare ca orice instituție/unitate de învățământ preuniversitar din țară. În acest context, dar și pentru asigurarea siguranței și securității copiilor în instituția în care ne desfășurăm activitatea și în proximitatea acesteia, vă rog foarte mult să aveți în vedere următoarele aspecte: 
 1.) Accesul în clădirea Palatului Copiilor Buzău și structurilor sale este asigurat numai copiilor care frecventează cercurile, nu și părinților/însoțitorilor acestora! 
2.) În curtea fiecăreia dintre clădirile în care ne desfășurăm activitatea, considerată spațiu educațional, vor avea acces doar autoturismele personalului didactic și nedidactic din instituție! 
 3.) Fiecare cadru didactic are responsabilitatea de a prelua de la părinți/însoțitori, la începerea activității didactice, copiii care frecventează fiecare grupă a cercului propriu coordonat, de la intrarea principală a fiecărei clădiri și de a-i conduce înapoi de unde au fost preluați, la finalizarea fiecărei activități didactice! 
 4.) Profesorul de serviciu monitorizează bunul mers al activității zilnice și consiliază părinții/însoțitorii copiilor privind regulile de acces în instituție! 
5.) Fiecare cadru didactic are responsabilitatea de a-i informa pe copiii de la cercul propriu și pe părinții/însoțitorii acestora despre regulile de acces în instituție! 
6.) Accesul părinților/însoțitorilor copiilor care frecventează cercurile palatului copiilor și structurilor acestuia se realizează în contextul ședințelor cu părinții și activităților desfășurate în comun, activități care vor fi anunțate în timp util. Pentru cazurile speciale (părinți/însoțitori legali cu deficiențe), sunteți rugați să depuneți o cerere la secretariatul Palatului Copiilor Buzău, sediul din bulevardul Nicolae Bălcescu, nr. 20, prin care solicitați accesul în instituție în contextul deficienței respective, cerere la care să fie anexată o copie a certificatului de handicap. Contăm pe înțelegerea, sprijinul și colaborarea tuturor celor implicați în educarea copiilor noștri!
 VĂ MULȚUMIM! 

